Torsa 20 | ULTOP ULTOP\n20. Si Morsadaroha dohot Si Morsadauhum\nAdong ma najolo sada namorgoar Ulubalang Mortombuh Hobol, dua do anahna. Ia goarni si hahaan i, i ma Si Morsadaroha jala goar ni na tinodohonna Si Morsadauhum. Na jahat situtu do Ulubalang Mortombuh Hobol morroham, na gogo do ibana mangonsop mudar ni nanirajaanna. Ndang pola sadia leleng nari mate ma Ulubalang Mortombuh Hobol jadi tu anahna na dua i ma dipasudolhon angha raja dohot angka na sangap pambahenan ni amana na hinan, dipambuat ma nasa ugasanna ro di haumana singhat ni arta na binuat ni raja na hinan sian angka nasida.\nJadi morsinghor ma Si Morsadaroha dohot Si Morsadauhum patolu ibotona Nantapi Surat Tagan, soadong be hangoluanna. Dung songon i porsuh ni naniahapnasida i dipahombarnasida ma dirinasida tu angha porjahat, manangho i ma nasida tu ladang ni halah asa adong panganonnasida.\nAlai di na sadari dibongotinasida na dua ma bagas ni namora, jadi jumpangsa masian bagas i godang ringgit. Dung i ro ma hata ni si anggian i tu hahana i songon on, ‘’Tabagi ma hepengta i ale hahang asa masipeop di ibana be hita, asa laho be hita masitopot lomonta masipaunean, anggiat adong manang ise na asi roha na olo manjanghon hita,’’ ninna. Jadi didok hahana i ma, ‘’Lehet ma tutu pinghiranmi ale anggi, tabagi ma hepeng i alai inghon bahenon do di ahu upa sihahaan.’’ Alai ninna SI Morsadaniuhum ma, ‘’Palias ma hatami ale hahang! Inghon dos do hita, ai ndada dia imbarni sihahaan mortimbanghon sianggian balik tahe sumurung ahu nian tama. Ai di isara bagion arta tinadinghon ni ama, sai siampudan do hundul di jabu bona jala sianggian panutuan. Ndang arta na tinadinghon ni ama sibagion i na dapot do ala ni i inghon dos do hita.’’\nJadi guntur ma nasida pagulutgulut hasurungan i pola moruhum tu jolo ni raja. Alai nanggo sada raja ndang adong na olo mambahen uhum na tinghos tu nasida ai sai na hurang mago do nasida di roha ni angha raja i morningot uhum na roa na binahen ni raja nahinan.\nDung sai gulut nasida ala ni jambar hasurungan i, ditopot Si Morsadaroha ma ianantuana, didok ma tu ibana, ‘’Ua boti ma i inang, oloi ma na hudok; ho ma manguhumi hami dohot angginghu, nunga loja hami tole harugian nunga godang. Jalo hian ma na upam 20 ringgit!’’ Jadi didok inantuana i ma, ‘’Ba beha ma bahenonhu manguhumi hamu?’’\nDung i ninna Si Morsadaroha ma mangalusi, ‘’Nunga hupauli ingananmu di punsu ni hariara na di adaran an, di si ma ho modommodom asa ro hami anghin dohot angginghu mangido uhum, sian porsimangotan ma ho mangalusi soaranami. Alai tabahen hian ma padanta, ia ahu do na ro mortonggo manang dia na husunghun i tu porsimangotan, tolopi ma hatanghi. Alai molo Si Morsadauhum do na mandoh hatana, manang dia pe didoh sip ma ho unang alusi!’’\nJadi mangoloi ma inantuana i di poda ni anahna i, dijalo ma ringgit upana i, dung i ,anaeh ma ibana tu hau i. Dung morujung panghataion ni Si Morsadaroha dohot inantuana i ditopot ma anggina Si Morsadauhum, didoh ma, ‘’Boti ma i anggi, ndang adong agi aise sian hita na patalu roha. Tapele ma jolo simangot ni amanta di hariara na di adaran an jala tu nasida ma tapasingothon gulutta on. Alai manang hata ni ise sian hita na dua na dialusi porsimangotan jala ditolopi hata na sinunghunna, unang be ho manjua mangalehon di ahu hasurungan. Ia hatam do na ditolopi annon ndang be manjua ahumorbagi hepeng i di uhum dos. I pe laho ma hita tu bona ni hariara an asa tasunghunnasida morhite sian pelean asa didabu uhum na tinghos di hita na morsadaina.’’ Burju roha ni sianggian i, dioloi ma hata ni hahanai.\nAsa dung sahat nasida ro di bona ni hariara i, ditibalhonnasida ma hasea ni pamelean i, morsorin ma nasida jongjong manjouhon soarana tu simangot ni amana. Songon on ma didoh Si Morsadaroha, ‘’Ale simangot ni damang simangot ni dainang! Tangi hatanghon, tubu porsalisian di hami na morsadaina taringot tu bagian jambar ; hudok inghon marhasurungan ahu di hepeng na dapothami i gabe manjua angginghu. Laho pagulutgulut hasurungan i nunga godang ruginami. Ala ni i do umbahen na ro hami sadarion asa dipatinghos ho uhum di hami na morsadaina unang sai gulut.’’\nDungi dialusi na niupaan ondeng ma hata ni Si Morsadaroha i, didoh ma, ‘’Sintong do na nidohmi ale amang, sai inghon mortanda do anah sihahaan nang di bagian jambar.’’ I ma didoh.\nDung dibege Si Morsadauhum soara i longang ma rohana. Ala ni i pintor hehe ma ibana manjouhon soarana songonon, ‘’Ale simangot ni damang, simangot ni dainang longang do rohanghu mornida hamu. Ianggo morningot na dung nian tung na so hea do hamu porsimangotan mangalusi dijou na manjou. Ala gulut ahu dohot dahahang hupelehami ma hamu di son gabe mangalusi ma ho. Molo na tutu do ho porsimangotan na mangalusi i unang mordinghan panguhummu. Pardosdosan hupangido sian dahahang gabe dijua, ala ni i angat ma hudoh na binahenna i. Nuaeng pe molo porsimangotan ma ho na dia atas ni hau on timbang ma hatanami be uhumi ma hami!’’\nJadi sip ma na niupaan i, ndang mangalusi, pola tolu hali sai dijouhon soarana ndang dialusi. Ala ni i muruh ma SI Morasdauhum, dialap ma tanghe ditaba ma hau i sian muruhna. Mornida i na niupaan manjoujou ma ibana huhut sombasomba, didoh ma, ‘’Sombanghu di ho ale Morsadauhum unang muruh ho mida ahu, ai na sinuru do ahu tu son na niupaan do ahu!’’ Jadi sohot ma ibana na manaba hau i jala dipasurut ma dirina sian i.\nJadi diida Nantapi Surat Tagan ma halojaan ni ibotona na dua i, mangulahi ma ro hatana paingothon songonon, ‘’Nunga loja hami hinorhon ni pangalahomuna i. I pe masipaombun rohana be ma hamu jolo, hailahon hamu ijur ni halah. Mol osai morbadai hamu, ndang tagamon jumpang hamu hasonangan ni rohamuna. Dibahen i ale ito Morsadaroha patalu ma roham! Inghon bulung pala do roha tu bulung palia; inghon mardos ni roha do halah na morhahamoranggi jala na morsadaina asa gabe jala sarimatua.’’\nAlai ninna Si Morsadaroha ma mangalusi, ‘’Palias ma i bai to hatamuna i! Anggo tung so marhasurungan do ahu di hepeng i, tung na so olo do ahu.’’\nJadi marsah ma roha ni Nantapi Surat Tagan mornida porrohaonna i, jadi dilului ma anghal patunduhhon rohanasida i; dibahen ma ibana songon na morsahit. Jadi ditonahon ma ibotona na dua i asa ro nasida manighir sahitna i. asa dung ro nasida, didoh Nantapi Surat Tagan ma, ‘’Ia ahu ale angha ito na laho mate nama ahu, ai huipi naborngin ro ma amanta dohot inanta na hinan manahiti ahu, diantuhinasida ma tanganhu na dua on jala luhut do daginghu ndang adong na so marngilutan. On pe sai morsada ni roha ma hamu jala masipaolooloan. Alai boto hamu ma, ia mas ape tu ahu na songon i sian na dung niida nasida do arsah ni rohanghu na sailaonna i ala ni pangalahomuna. Asa sitaonon i do dalannasida mangalap ahu tu lambungna umbahen dipasonggopnasida i tu ahu.’’\nJadi dung dibegenasida hata ni ibotonasida i, didoh Si Morsadaroha ma hatana, ‘’Antong ale ito, sai hipas ma hamu! Anggo ala ni bada on do umbahen na songon i pambahen ni amanta dohot inanta na hinan tu hamu, sai peut ma sahit i sian hamu jala tanggal; asa dibotohamu na olo do hami paingoton asal ma mangolu hamu; manduda ahu arian morsimomo ma ahu nuaeng, apala manjua ahu nasailaon di podamuna anggo nuaeng tung huoloi nama. Nunga diombun bulan diombun ari rohanghu nasailaon, on pe doh hamu ma uhummuna asa soang hami.’’\nJadi didoh Nantapi Surat Tagan ma, ‘’Molo na dung manghilalahamu di halojaon hinorhon ni roha na so morsipaolooloan, antong dos ma bahen hamu porbagi ni hepeng i unang ma morsisurungi ia naeng dope ahu mangolu di rohamuna laho patureturehamu jala asa sahat tu hamu pasupasu ni ompunta Debata songon nidoh ni porende na malo, ‘’Dangirdangir ni batu pandahdahan ni simbora; saut ma gabe jala mamora madingin molo hamu masipaolooloan jala morsada ni roha.’’\nDung i dioloi nasida ma tutu hata ni ibotonasida i, dibagi dosdos nasida ma hepeng i jala mordenggan ma nasida huhut morsisesaan dosa. Dung diida Nantapi Surat Tagan na dung mordenggan ibotona i jala mangoloi poda asa disuru ma Si Morsadaroha mambuat taoar na peah di pangumbari i jala didohon daishononna tu dagingna asa malum sahitna i. Jadi tutu sonang ma nasida di hangoluaon on.


Torsa 04 | ULTOP ULTOP\n04 Boru Tompul Sipurpuron dohot imbangna\nAdong ma najolo sada raja natarbarita, namargoar Motua Rajadoli, nammbahen onom jolmana. Dung nania lelengni porsaripeonnasida i, laos so olo do mananggalbajubaju sian jolmana na onom halah i, marsak ma rohana, ai nalaho punu ma ibana dirohana, so tumadingkon anak di tano on. Alai dipahundul raja i ma datu manungkunhon tu nasida manang dia do sibahenonna mangeleheleh Debata asa tubu anak dohot boru dongan sarimatua. Jadi mormanuk ma nasida; ai pormanuhon dodihaposi rohana. Dipeakhon ma sosona, asa manang dia sian angka soso i na nidompakhon ni manuk marbobo, i ma saut siulahonon ni suhut i. Jadi didompakhon manuk i ma soso namandok: “Ingkon mangulahi mangoli raja i, asa tubu anak donagan sarimatua.”\nJadi didok raja i ma, “Unang so i da na mambahen adong di ahu anak sipahedokhedohonku, denggan,” ninna. Jadi mangoli ma ibana, dioli ma sada boruboru ima boru Tompul Sipurpuron, boru Mombang Siagian. Ndang pola sadia lelengnai ditua Debata ma na tama di boru Tompul i. Mornida i imbang ni boru Tompul si onom halah i, sega ma rohanasida. Diluluinasida ma dalan manang songon dia behenon angkal mamunu boru Tompul naung gabegabean i. Ai molo tubu sogot na di bortian, ndang tarpaidaidanasida ibana sogot padidengdideng anak.\nUmbege i boru Tompul tangis ma ibana, pola leleng asa dialusi anakna i. Dung i diulahi dakdanahi ma muse mandok hata, “Boasa ilum dohot tangismu behenonmu mangalusi, ale inang? Na so morama do ahu? Paboa!”\nDibege sahalak natuatua nahundul di jolo ruma i ma andungandung ni baoa na tarbeang i, jadi maniara ma rohana umbege dangolna. Ala ni i ditopot boru natuatua ondeng ma raja i, nahundul di horbangan i morportungkoan tu balian. Dipajojor natuatua i ma tu pinggol ni raja i andung ni na tarbeang i, porsorion ni inana boru Tompul Sipurpuron i di pangaup ni imbangna sionom halah i, i ma jolma ni Mortua Rajadoli. “Asa anakmu do i ale rajanami, ai ho do dilului.”\nMorsogotna i hundul ma raja i di porlakna. Dung salpu porbalian, mangulahi mangandungi ma Si Lundunipahu di beanganna i. Jadi toho ma diandunghon ibana songon na pinajojor ni boru natuatua i tu pinggol ni raja i. Dung dibege raja i hatorangan ni andung ni baoa i perek iluna umbege parirna jala diparhatopot rohana ma tutu do i anakna. Ala ni i manaek ma raja i tu bonggarbonggar i, dihaol ma dakdanaki jala diumma, ditanggal ma dohot patna sian beangan i, tangis ma raja i mandok hatana, “Ahu do amangmu Mortua Rajadoli na niluluanmi dibagasan andungmu. Beha, mangolu dope inangmu?”\nLaos di na sadari i ma borhat raja i dohot Si Lundunipahu mangalap boru Tompul sain liang i mamboan ibana tu huta. Alai manjua do boru Tompul i boanonna tu huta. Sasleleng so diolo raja i pinangido ni rohana. On ma didok,” Molo naeng ahu boanonmu tu huta, ingkon behenonmu jolmam sionom i bahen sidegean ni pat ni anakhon laho tu bagas dohot laho mijur. Anggo so in, sumonang ma ahu mangingani lianglianghon.” Asal olo nama boru Tompul i muli, dioloi raja i ma pangidoanna i. Jadi muli ma nasida.


Songon dia do Ulaon ni Punguan na Mangaradoti Orhanisasi Sitindangi Ni Jahowa Saonari on?\nPunguan na mangaradoti orhanisasi di abad na parjolo\nManjaha surat punguan na mangaradoti orhanisasi\nDi abad na parjolo, adong punguan na metmet ”angka apostel dohot angka pangituai” manghobasi songon punguan na mangaradoti orhanisasi na mambahen haputusan na ringkot na gabe siihuthonon ni sude ruas ni huria Karisten na nimiahan ni tondi. (Ulaon ni Apostel 15:2) Nasida sada soara mambahen haputusan dung diulas nasida aha na didok Bibel jala mangihuthon tudutudu sian tondi ni Debata. (Ulaon ni Apostel 15:25) I do sitiruon, na diihuthon saonari on.\nDipangke Debata laho mangulahon lomo ni rohaNa. Sian angka na nimiahan ni tondi parbadia do angka punguan na mangaradoti orhanisasi on jala nasida mangaradoti Hata ni Debata, jala mansai marparniahapan do nasida laho mangaradoti angka partondion dohot angka ulaon na asing. Ganup minggu do nasida marrapot laho mangulas na dihaporluhon ni angka dongan sahaporseaon di liat portibi on. Songon di abad na parjolo, tudutudu na sian Bibel dipasahat marhite surat manang sintua kaliling dohot angka dalan na asing. Sisongon on do na mangurupi ruas ni Debata asa marroha jala gabe sada mangulahon ulaon partondion. (Ulaon ni Apostel 16:4, 5) Punguan na Mangaradoti Orhanisasi on mangaradoti jala paradehon sipanganon partondion, patujolo ulaon mambaritahon taringot tu Harajaon, dohot mangaradoti sude dongan sahaporseaon na ditabalhon maniop tanggung jawab.\nTangi tu tudutudu na sian tondi ni Debata. Punguan na Mangaradoti Orhanisasi on, mangido panogunoguon sian Jahowa na marhuaso di surgo nang di tano on, dohot Jesus, i ma Ulu Ni Huria i. (1 Korint 11:3; Epesus 5:23) Ndang hirim roha nasida gabe Ulu ni huria. Nasida, dohot sude halak Karisten na asing na nimiahan ni tondi parbadia, ”diihuthon nasida do birubiru i [Jesus], manang tu dia pe i laho”. (Pangungkapon 14:4) Balga do roha ni Punguan na Mangaradoti Orhanisasi on molo tatangianghon nasida.\nAngka ise do na dohot gabe punguan na mangaradoti orhanisasi di abad na parjolo?\nBoha do Punguan na Mangaradoti Orhanisasi di tingkinta on mangido tudutudu sian Debata?\nJaha ma Ulaon ni Apostel 15:1-35 taringot songon dia do punguan na mangaradoti orhanisasi abad na parjolo mangulas dohot pasidunghon parsoalan marhite pangurupion sian Bibel dohot sian tondi porbadia.


HAMPUNG TOGI - MURUK AMONGNA TU SI TOGI - PALAMBOKPUSUPUSU\nHome » TORSA » HAMPUNG TOGI - MURUK AMONGNA TU SI TOGI\n20 August 2017 TORSA Edit\nNunga sai lomos nian roha ni si Togi uju digorahon si Kartini ibana asa rap marsipanganon manogot i, diarahon si Kartini ibana asa rap mardaon pogu nasida manogot i. Dohot muse do Ompu Pangadean doli manggogohon ingkon rap nasida marsipanganon, ujungna dang tarjua si Togi be so rap marsipanganon nasida. Hape ianggo mardaon pogu manogot nda ingkon sai rap nasida na saleleng on.\nGabe tubu biar ni si Togi na laho adong dohonon ni Natorasna hata annon tu ibana ala na mulak bagas ma ra na borngin ibana.\nDang pola piga hata na tubu uju mardaon pogu nasida, songon i nang dung sidung nasida mangan dang adong hata agia aha didok Ompu Pangadean tu si Togi. Hape ianggo rohana nunga sai lomos so tung dohonon ni natorasna hata tu ibana.\n“Tu hauma dia do roham sadari on” ninna Ompu Pangadean doli dompak si Togi.\n“Hauma na di dolok an Among”\n“Nunga na denggan i. Sihol rohangku naeng tu balian asa rap laho jolo hita. Muse adong do di si sopo panisioan molo mohop ari annon”\n“Boasa pola dohot Among tu hauma?"\n“Sihol rohangku marnida haumanta i poang” ninna Ompu Pangadean doli manggogo ingkon dohot ibana tu hauma.\nLaos so dapot do diantusi si Togi boasa ingkon sai manggogo Amongna i dohot tu hauma, dang porsea ibana holan ala na masihol amongna i asa dohot tu balian. Hape ibana pe nian holan laho mangaligi do atik boha do partubu ni sinuan nasida dua minggu na salpu. Alai ala maringkon dohot amongna i ndang tarjuasa be so mamboan amongna i atik pe sai sungkunsungkun di bagas rohana.\nRap hohom do nasida mardalan marsinunuti langkana be, Ompu Pangadean doli di jolo diihuthon si Togi sian pudi. Marsipatulut rohana be nasida na dua rodi na sahat tu sopo di tongani hauma i.\n“Toe ligi ma jolo poang, dison pe ahu paima ho” ninna Ompu Pangadean Doli.\nDilangkahon si Togi mangaligi sude parbalohan ni haumana i, diparrohahon ibana aekna dohot boha partubu ni same naung sinuanton nasida dua minggu na salpu. Alai sai manginongi do rohana, aha do nuaeng roha ni amongna i asa ingkon dohot tu hauma? Molo ala ni na mulak borngin na bodari do ibana boasa dang di jabu hatahonon manang muruhan ni natorasna i ibana.\nAkhh…aha ma nuaeng asa ingkon dohot tu balian natuatua on, ninna roha ni si Togi marhusori.\n“Nunga sidung huroha sude diligi ho?. Boha do partubuna di ida ho?” ninna Ompu Pangadean.\n“Hira dosdos do rap rata huida among”\n“Antong pahundul ma jolo poang, asa manghatai hita”\nBop, mallobok tarontok ni si Togi. Ai aha nuaeng laho hatahonon ni among on, aha na masai ringkot ingkon di tonga ni hauma on ibana mandok hatana?. Lam tamba busisaon si Togi dung dipaido amongna ibana hundul di sopo i.\n“Apala aha do among ingkon tu balian on hatahonommu hatam tu ahu?”\n“Asa holan hita padua do manghatai. Boha nunga boi dohononku hatangkon?”\nMangunduk si Togi huhut angka bukbak tarontokna.\n“Manjae ma hamu poang, dumenggan nama huhilala songon i”\nNgongong si Togi. Ai aha do nuaeng ujung ni hata ni amongna i. Hohom sambing do ibana jala tungki simanjujungna mamingkiri hata ni Amongna i.\n“Dang tarpaidaida ahu poang songon i aeon ni parumaen. So margagan lojana. Mangalompa, paias jabu, manaringka, manjaga tigatigana, mangurus hami dohot Inongmu asing dope mangurus ho. Hape mardenggan pamatang nuaeng parumaen. Huhilala unang maloja hu parumaen tagonanma hamu manjae” ninna Ompu Pangadean.\n“Boasa gabe songon i dohonon ni Among, na adong do sala pangalaho ni parumaenmu?”\n“Dang adong. Gariada so i nama burju ni nasida. Na gabe asi do rohangku tu nasida ala ni lojana. Songon na bodari poang, nunga borngin sidung manaringka, so boi manigor modom nasida ala manombo sambolithu. Ingkon mangkar muse nasida ala so marnamulak ho, hape mulak pe nunga mabuk tuak jala sai mutauta i di bilutmi. Jai unang maloja hu nasida ala ni hami jala unang hupaidaida hami hansitna diae parumaen i tumagon ma hamu manjae asa holip sian matangku jorbut ni pangalahomi”\nGabe tamba tungki si Togi, lam diantusi ibana hata ni amongna i na manalihi ibana do. Lam bagas dipingkiri ibana hata ni amongna i na murukna do hape tu ibana. Diingot ibana na borngin ingkon mangkar modom si Kartini ala lalap paias utautana, mangalehon ibana minum, mandampoli tangkuhukna. Hape manogot ingkon tibu muse ibana dungo laho mangalompa. Tompu songon na mardosa si Togi tu inantana i.\n“Jai, andigan ma hamu manjae poang dohot parumaen?. Jabunta ni inganan ni Amani Parulian i ma jalo mulak asa adong ingananmuna jala asa holang hita unang sai ni bege manang huida bahenonmu marsingkor parumaen i. Humatop ma poang hamu manjae”\nDang taralusi si Togi pandok ni amongna i. Nunga songon na dirusuk dihilala ibana pusupusuna umbege hata ni amongna tu ibana.\n“Holan na bodari dope iba mulak borngin dung saut tu parumaenmu?” ninna si Togi mamintori dirina.\n“Sahali do na sungka kedan, padua halihon ura nama mangulakhon i”\n“Muse holan na karejo di jabu i do parumaenmu so hea ni togihon i mangula tu balian?” nina si Togi gogo soarana mandok tingkosna rohana.\n“Bah, ai ho do hape mangula?. Ho do tahe marsuan, manjetor, marbabo, manimporot, mamupuk, gotilon?. Ho do hape marmahan horbom dohot mangulahon sude ulaula ni pasewahonmi?, dang na manggaji halak ho tahe? Nda holan na mangaturhon ho?. Alusi jolo ahu?”\n“Holan manguluhon do ahu molo i do Among?”\n“Antong boasa dang holan manguluhon bahenonmu parumaen. Gaji ma nian mangalompa, paias dohot manaringka abit, paias jabu, manjaga tigatiga napu muna i, mangurus hami dohot mangurus ho”\nMate maoto si Togi so mandok dia mangalusi hata ni amongna i. Maup ma tahe ala ni na mabuk tuak na borngin ma gabe songon on hata ni amongna i tu ibana mansai posa situtu.\nHolan ala ni si Jannus dohot si Monang ma tahe gabe lalap ibana minum tuak di lapo ni Amani Bilklinton na bodari. Tarlobi muse hata ni si Sangkap na mangalesengi mandok gabe dirajai Inantana ibana dung mangoli dohot hata na mandok si Togi dang marngik tu si Kartini.\n“Nunga be poang Togi, nunga hutanda be ho. Bulus nama pangkeonmu rok i mulai on, i nama na suman pangkeonmu dung mangoli ho. Tung mabiar do ho huroha tu si Kartini, so gait ma tahe Ama na nirajaan ni Inaina” ninna si Jannus muse ma tung pe margait hatana.\n“Dang laho hatobanmu parumaen i asa dioli ho i. Ingkon antusanmu do ho gabe tunggane doli nasida parumaen gabe tunggane boru, ingkon dos do dang boi marimbar. Diantusi ho do tahe lapatan ni tunggane doli manang tunggane boru?” ninna Ompu Pangadean gogo jala mansai tompu gabe mambahen songgot roha ni si Togi


Jesus Pamalumhon Sampulu Halak na Hona Kusta (Lukas 17) | Hangoluan ni Jesus\nSahalak na Marsahit Kusta Mandok Mauliate\nDIPAMALUM JESUS SAMPULU HALAK NA MARSAHIT KUSTA\nAsa unang dibunu anggota ni Sanhedrin Jesus, laho ma ibana tu Epraim di utara ni Jerusalem. Disi ma ibana rap dohot angka siseanna. Gabe dao ma ibana sian angka musuna. (Johannes 11:54) Alai nunga jonok Paska taon 33 M. Alani i, dibolus Jesus ma Samaria jala laho tu Galilea na di utara. On ma parpudi sahali ibana tusi andorang so mate.\nTingki dibolus Jesus angka huta, jumpang ma ibana dohot sampulu halak na hona kusta. Adong do sahit kusta na mambahen habis jari-jari ni tanganna, jari-jari ni patna, manang pinggolna. (4 Musa 12:10-12) Mangihuthon Patik ni Debata, ingkon didok na hona kusta i do, “Na ramun, na ramun!” Jala pulik do ingananna dibahen.—3 Musa 13:45, 46.\nAlani i, ndang olo sisampulu halak na marsahit kusta i manjonoki Jesus. Alai jou-jou ma nasida, “Jesus, Guru, asi ma roham tu hami!” Mangida i, didok Jesus ma, “Laho ma jala patudu ma dirimuna tu angka malim.” (Lukas 17:13, 14) Dipatudu Jesus do na diargai ibana Patik ni Debata. Alana, angka malim do na marhak paboahon naung malum sasahalak sian kusta. Dung i pe asa boi nasida rap tading dohot angka na sehat.—3 Musa 13:9-17.\nPos do roha ni sisampulu halak i na boi Jesus pamalumhon nasida. Laho do nasida tu angka malim, hape ndang malum dope nasida. Alani i, dipasu-pasu ma haporseaon ni nasida. Tingki na mardalan i, boi ma dihilala sisampulu halak i naung malum nasida.\nAlai ro ma sahalak sian nasida mandapothon Jesus laho mandok mauliate. Hape halak Samaria do ibana. Dung i, “gogo ma ibana marsoara mamuji Debata”. Ai pos do rohana, Debata do na pamalumhon ibana. (Lukas 17:15) Dung jumpang ibana dohot Jesus, marsinggang ma ibana jala didok ma mauliate.\nDidok Jesus ma tu angka halak na disi, “Nda sampulu halak do na dipamalum i? Alai didia do na sia nai? Laos so adong do sian nasida mulak laho mamuji Debata asing ni baoa na sian bangso na asing on?” Dung i ninna ma tu halak Samaria i, “Hehe ma ho jala mulak ma ho, haporseaonmi do mambahen ho malum.”—Lukas 17:17-19.\nMarhite pamalumhon sisampulu halak na marsahit kusta, dipatudu Jesus ma na sian Jahowa do huaso laho pamalumhon i. Ndang holan malum baoa Samaria i, alai olo do ra gabe dapotna hangoluan na saleleng ni lelengna. Saonari ndang dibahen Jesus be tanda halongangan manang mukjizat tu hita. Alai molo porsea hita tu Jesus, dapotta ma hangoluan na saleleng ni lelengna. Taargai do i songon na binahen ni baoa Samaria i?\nTudia do Jesus laho asa unang dibunu?\nBoasa ndang dijonoki angka na marsahit kusta i Jesus? Boasa disuru Jesus nasida laho tu angka malim?\nAha do na boi tatiru sian baoa samaria i?


Halak na Malua sian Aek na Sumar–Si Noak dohot Aek na Sumar | Isi ni Bibel\nJAHA DIBAGASAN HATA Afrikans Albania Amhara Arab Assamese Azerbaijani Azerbaijani (Sirilik) Bahasa Isyarat Cina Bahasa Isyarat Nikaragua Bahasa Isyarat Peru Bahasa Isyarat Polski Bahasa Isyarat Portugis Bahasa Isyarat Quebec Bahasa Isyarat Rusia Bahasa Isyarat Spanyol Bahasa Isyarat Venezuela Bahasa Isyarat Zimbabwe Bashkir Bassa (Kamerun) Batak (Toba) Bengali Bikol Bolanda Boulou Bulgar Cebuano Cheska Chichewa Chitumbuka Chiyao Chol Cina Mandarin (Disederhanakan) Cina Mandarin (Tradisional) Dansk Digor Douala Efik Esti Faroese Farsi Fulfulde (Kamerun) Georgia Greenland Guarani Gujarati Hata ni na Ngungu di Amerika Hata ni na Ngungu di Argentina Hata ni na Ngungu di Australia Hata ni na Ngungu di Brasil Hata ni na Ngungu di Kolombia Hata ni na ngungu di Bolanda Hata ni na ngungu di Cheska Hata ni na ngungu di Ekuador Hata ni na ngungu di Indonesia Hata ni na ngungu di Italia Hata ni na ngungu di Japang Hata ni na ngungu di Junani Hata ni na ngungu di Korea Hata ni na ngungu di Kuba Hata ni na ngungu di Madagaskar Hata ni na ngungu di Meksiko Hata ni na ngungu di esti Hata ni na ngungu di suomi Heber Hiligaynon Hindi Hmong (White) Iloko Indonesia Inggris Irlandia Islan Italia Jepang Jerman Jerman Rendah Kabyle Karen (S'gaw) Kazak Kekchi Khmer Kinyarwanda Kirghiz Konkani (Devanagari) Konkani (Romawi) Korea Kreol Seychelles Kroat Kurdi Sorani Kurdis Kurmanji (Kaukasus) Kwanyama Lao Latvi Magyar Makedonia Malagasi Malayalam Malta Mam Mapudungun Marati Maya Mazahua Mazatec (Huautla) Melayu Miskito Mixtec (Huajuapan) Mizo Mongol Myanmar Nahuatl (Guerrero) Nahuatl (Huasteca) Nahuatl (Tengah) Navajo Ndonga Nepali Ngabere Nias Norwegia Ossetia Otomi (Rura Mezquital) Pangasinan Polski Portugis Prancis Punjabi Quechua (Ancash) Quechua (Ayacucho) Quechua (Cuzco) Quiche Romani (Junani Selatan) Rumania Rundi Rusia Sepedi Serb Serb (Romawi) Setswana Shona Sinhala Slovak Sloven Somali Spanyol Sranantongo Suomi Swahili Swati Swensk Tagalog Tajik Tamil Tarahumara Tarascan Tatar Telugu Thai Tigrinya Tiv Tlapanec Tojolabal Totonac Tsonga Turki Turkmen Tzeltal Tzotzil Udmurt Uighur (Sirilik) Ukraina Urdu Urhobo Uzbek Uzbek (Romawi) Venda Vietnam Waray-Waray Welsh Xhosa Yoruba Yunani Zapotec (Isthmus) Zapotec (Lachiguiri) Zulu\nHalak na Malua sian Aek na Sumar\nDebata mangaripashon halak na jahat alai dipalua do si Noak dohot keluargana\nDUNG lam tamba jolma i, rarat ma nang dosa dohot hajahaton di tano on. Holan sada do panurirang di tingki i goarna si Henok. Ibana paingothon jolma na laho ripashonon ni Debata angka parjahat. Alai, lam gok ma hajahaton jala lam jorbut. Adong surusuruan mangalo tu Debata jala manadingkon inganan nasida di surgo, manuman dirina gabe jolma, jala dibuat ma angka borua ise lomo ni rohana. Parsaripeon na so patut on, manubuhon angka baoa na garang jala gogo—pandobo na digoari Nepilim na mambahen gok hajahaton dohot pambunuon di tano on. Hansit roha ni Debata ala naung sega angka tompaanNa di tano on.\nDung mate si Henok, adong ma sada baoa na tigor, goarna si Noak. Ibana dohot keluargana mangulahon na sintong di adopan ni Debata. Tingki ditontuhon Debata laho mangaripashon parjahat sian tano on, marsangkap do Ibana paluahon si Noak dohot sude ragam ni binatang. Didok Debata ma tu si Noak asa dipauli sada parau—na balga maropat suhi. Di bagasan parau i si Noak dohot keluargana boi tongtong mangolu, rap dohot angka ragam ni binatang, sahat tu na salpu aek na sumar na laho ro i. Dioloi si Noak do Debata. Saleleng 40 manang 50 taon dipauli si Noak parau i, ibana pe parbarita hatigoran (2 Petrus 2:5) Dipaboa ibana na laho ro aek na sumar, alai ndang adong na manangihon. Bongot ma si Noak dohot keluargana nang angka binatang. Dung i ditutup Debata ma pintu ni parau i.\nDobar ma udan saleleng 40 ari 40 borngin mangalungkupi tano on. Ripas ma nasa parjahat. Dung pigapiga bulan, sumurut ma aek, sangkot ma parau i di punsu ni dolok. Ruar ma si Noak dohot keluargana songon i angka binatang, sataon ma nasida di parau i. Dipelehon si Noak pelean tu Jahowa laho mandok mauliate. Dijalo Debata pelean i jala dipapos roha ni nasida na so ulahanNa be paro aek na sumar. Dibahen Jahowa ma halibutongan gabe partinandaan na tarida.\nDung salpu aek na sumar i, dilehon Debata parenta na baru tu jolma. Boi ma nasida mangallang jagal. Alai, ndang boi panganonna mudarna. Diparentahon do muse asa marpinompari jala digohi tano on. Alai, pungu do angka jolma dirajai sada ulubalang na margoar si Nimrod jala dipungka ma pajongjongkon sada manara na timbo digoari ma i Babel. Nasida marsangkap laho mangalo parenta ni Debata asa sopar jala manggohi liat portibi on. Ujungna, disundati Debata ma sangkap nasida, digaori ma hatana jala marragam ma hata nasida. Ala so marsiantusan be nasida, ditadinghon ma ulaon i jala marserak ma nasida.\n—Dibuat sian 1 Musa bindu 6 sahat tu 11; Judas 14, 15.\nSongon dia do hajahaton gabe rarat di tano on?\nSongon dia do si Noak patuduhon na togu haporseaonna?\nDungkon aek na sumar, aha do na diorai Debata panganon ni jolma?\nMardalan Raphon Debata\nGodang sian pinompar ni si Adam mangalo Jahowa dohot pamarentaonNa. Alai, anakna si Abel dioloi do Debata jala togu haporseaonna. Dungkon i, si Henok dohot si Noak didok mardalan raphon Debata. Lapatanna, nasida mangolu hombar tu lomo ni roha ni Jahowa. (1 Musa 5:22; 6:9) Godang disurat di Bibel, angka baoa dohot borua na olo mamillit Debata gabe Panggomgomi di nasida.\nDiihuthon Ibana do Debata di Ngoluna\nAha do na mambahen maol si Noak dohot tungganeboruna pagodanggodangkon anakkon ni nasida? Songon dia do nasida patuduhon haporseaon tingki pajongjongkon parau?


Rak Beroda di Jerman ”Tingki Liburan”\nJAHA DI BAGASAN HATA Afrikans Albania Amhara Arab Armenia Azerbaijani Azerbaijani (Sirilik) Basque Batak (Toba) Bolanda Cheska Chichewa Cina Kanton (Disederhanakan) Cina Mandarin (Disederhanakan) Cina Mandarin (Tradisional) Citonga (Malawi) Denmark Esti Ewe Galicia Georgia Hausa Heber Iloko Indonesia Inggris Islan Italia Jawa Jepang Jerman Katalan Kinyarwanda Kirghiz Korea Kreol Haiti Kroasia Lingala Lituavi Magyar Malagasi Malayalam Melayu Myanmar Ndebele (Zimbabwe) Norwegia Polski Portugis Portugis (Portugal) Prancis Rarotongan Rumania Rundi Rusia Sepedi Serbia Serbia (Romawi) Setswana Shona Sinhala Slovak Sloven Spanyol Suomi Swahili Swedia Tahiti Thai Turki Ukraina Valencia Vietnam Xhosa Yoruba Yunani\nDi pigapiga kota na balga di portibi on, jotjot do diida angka halak na mardalan pat rak beroda na binahen ni Sitindangi Ni Jahowa. Umpamana, di Jerman, dibahen angka Sitindangi do rak beroda di Berlin, di Köln, di Hamburg, di München, dohot di godang kota na asing.\nAlai, adong do laba ni rak beroda on molo dibahen di kota na umgelleng di inganan liburan ni halak Jerman? Songon dia do carana asa rak beroda i boi dibahen di pigapiga inganan di sabola utara, di daerah pantai, di angka pulo na di laut Baltik dohot di laut Utara? Laho mangalusi sungkunsungkun on, taon 2016, dibahen kantor cabang ni Sitindangi Ni Jahowa di Eropa Tengah ma sada ulaon. Mulai bulan Mei sahat tu Oktober, godang do Sitindangi na rade manjaga gerai di hirahira 60 inganan di Jerman bagian utara. Hirahira 800 Sitindangi ma na dohot tu ulaon i. Adong na sian Vienna, Austria, jala godang sian nasida nunga hea manjaga gerai di angka kota na balga.\n”Nunga Songon Parhuta On”\nGodang do na manjangkon ulaon on. Sahalak Sitindangi mandok, ”Las do roha ni angka halak na disi. Burjuburju do nasida jala lomo rohana mangkatahatai dohot hami.” Si Heidi, na manjaga gerai di kota Plön mandok, ”Dung pigapiga ari, nunga songon parhuta on be hami dibahen nasida. Alana, molo diida parhuta on hami, pintor dipangkulingi nasida do hami.” Sahalak baoa na ngungu mandok tu angka Sitindangi na disi, ”Di godang inganan do dibahen hamu songon on ate.” Boasa didok ibana songon i? Alana, tingki laho ibana tu acara ni angka na ngungu di Jerman bagian tenggara, pajumpang do ibana dohot angka Sitindangi Ni Jahowa disi.\nRade do angka halak mangurupi ulaon on. Di pulo Wangerooge, dipaboa sahalak polisi ma tu Sitindangi taringot angka inganan na ribur, asa godang na mangida rak beroda i. Asing ni i, dipatorang sahalak kapten ni kapal ma tu penumpangna taringot angka inganan di Waren an der Müritz. Tingki mangida rak beroda di pelabuhan, didok ibana tu penumpangna, ”Molo tusi hamu, dapotmu ma hatorangan taringot Debata.” Godang do turis na mangida rak beroda i jala manjaha poster na dipatudu.\nSongon on ma didok angka halak tingki mandapot tolu brosur on:\nApakah Allah Benar-Benar Mempedulikan Kita? Sahalak turis mandok, ”Nga leleng hulului alus ni sungkunsungkun on. Saonari, pas di tingki liburan on, nunga dapothu be hatorangan taringot on.”\nBarita na Uli sian Debata! Adong sahalak baoa na matua manjumpangi Sitindangi. Didok ibana ma jut rohana mangida angka agama. Dipatorang ma tu ibana, ndang boi jolma pasaehon hasusaan dohot sitaonon; holan Debata do na boi. Dijalo ma brosur on jala marjanji do ibana laho manjaha i.\nParsiajaran Bibelhu. Adong ma sahalak ama na paloashon boruna mambuat brosur on, alana brosur on dibahen tu dakdanak. Dung i, dibuat bapakna i ma muse Buku Cerita Alkitab jala didok, ”Denggan do on tu keluarganami.”\nAdong lobi sian 3.600 publikasi na dilehon tu angka halak na mamolus sian inganan ni rak beroda i. Adong do pigapiga halak na mangido asa dijumpangi muse jala marsiajar Bibel.\nLas do roha ni angka Sitindangi na dohot tu ulaon i. Si Jörg dohot tungganeboruna, si Marina manjaga gerai di jonok ni Laut Baltik. Didok nasida, ”Songon hadiah na arga do on di hami. Boi do diida hami uli ni tompaan ni Debata huhut paboahon taringot Debata tu angka halak.” Si Lukas na marumur 17 taon mandok, ”Las hian rohangku ala boi pasahathon barita na uli tu godang halak.”


JAHA DI BAGASAN HATA Afrikans Albania Amhara Arab Armenia Armenia (Barat) Azerbaijani Azerbaijani (Sirilik) Bahasa Isyarat Polski Bahasa Isyarat Spanyol Basque Bassa (Kamerun) Batak (Toba) Bolanda Bosnia Boulou Bulgar Cebuano Chavacano Cheska Chichewa Chin (Hakha) Chitumbuka Chol Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Denmark Esti Ewe Fante Faroese Farsi Fiji Ga Galicia Georgia Greenland Guarani Hata ni na Ngungu di Amerika Hata ni na Ngungu di Brasil Hausa Heber Hiligaynon Hindi Igbo Iloko Indonesia Inggris Islan Italia Jawa Jepang Jerman Jerman Rendah Kabiye Kachin Karen (S'gaw) Katalan Kazak Kikamba Kiluba Kinyarwanda Kirghiz Korea Kreol Haiti Kroasia Lingala Lituavi Magyar Makedonia Malagasi Malayalam Malta Melayu Myanmar Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndebele (Zimbabwe) Nepali Nias Norwegia Nzema Pangasinan Papiamento (Curaçao) Pijin Pulopulo Solomon Polski Portugis Portugis (Portugal) Prancis Punjabi Quechua (Cuzco) Rarotongan Rumania Rundi Rusia Sepedi Serbia Serbia (Romawi) Setswana Shona Sinhala Slovak Sloven Spanyol Sunda Suomi Swahili Swedia Tagalog Tahiti Tarascan Tatar Telugu Tetun Dili Thai Tigrinya Tiv Tojolabal Tonga Turki Turkmen Twi Uighur (Sirilik) Ukraina Umbundu Urdu Uzbek Valencia Venda Vezo Vietnam Xhosa Yoruba Yunani Zapotec (Isthmus) Zulu\nAla holong rohanami tu Jahowa dohot tu angka jolma, marsitutu ma hami marbarita na uli tu sude halak, dohot ma i tu halak na hea mandok ”ndang lomo rohangku”. (Mateus 22:37-39) Holong ni roha tu Debata, mangonjar rohanami mangoloi parenta ni anakNa asa ”mangkatindangkon tu natorop”. (Ulaon ni Apostel 10:42; 1 Johannes 5:3) Alani i ma ndang holan sahali dipaboa hami barita i, dos songon na diulahon angka panurirang ni Debata najolo. (Jeremia 25:4) Ala holong rohanami tu angka jolma, hupaboa hami ma ”barita na uli on na taringot tu Harajaon”, na boi parohon haluaon, nang pe ndang lomo roha ni nasida manangihon barita i di mulana.—Mateus 24:14.\nJotjot do hami pajumpang dohot halak na manjangkon, di jabu ni halak na so manjangkon hian. Aha na mambahen?\nMarganti halak na mangingani jabu i.\nAdong halak na asing di jabu i na olo manjangkon.\nMuba do situasi ni sasahalak. Situasi dohot na masa boi mambahen sasahalak gabe mauas di partondion jala olo manjangkon barita na uli. (Mateus 5:3) Halak na so olo manjangkon pe boi do muba rohana dos songon na dihilala apostel Paulus.—1 Timoteus 1:13.\nAlai ndang olo hami mamaksa halak manjangkon barita na uli. (1 Petrus 3:15) Diboto hami do ganup halak marhak mamillit taringot tu partondion.—5 Musa 30:19, 20.\nAsa Mandapot Haluaon do Sitindangi Ni Jahowa Umbahen na Marbarita Nasida sian Jabu tu Jabu?\nParsiajari ma na dihaporseai hami taringot haluaon jala songon dia asa mandapot haluaon.\nLului ma hatorangan boasa hami imbar sian agama Kristen na asing.


← S a k k o t a n\nSagu-sagu Hangoluan →\n“Obrolan Lapo Tuak”\nTong dope nonang di humaliang ni Lapo Tuak suhutan on. Datung na paboa-boahon na holan tu lapo tuak iba, alai na mandok, tung mansai godangdo nonang molo nga hundul iba di lapo. Sai adong do suhutan ni dongan. Godang sihataan, iba naummalo jala lupa arsak ni roha molo nga rap mekkel dohot dongan. Jolo ni nangnang asa ninungnung, jolo pinangan asa nisukkun, boi marutang manang na dang.\nSahat ma namartaringot tu akka dongan magodang. Nasa nabinoto didia akka dongan on maringanan jala ulaonna saonari, pinaboa do dah. Dang makkurangi jala dang manambai. “Ai diingot lae dope tahe donganta si Talpe?, apala donganmu mangintip hian do bayon di Passur Pakkat” ninna dongan huhut mekkel.\n“Ah, tu sadaan ma ho. Datung hea ni ula songoni” ningon hatop mangalusi. Godang do tutu si ingoton hatiha dakdanak iba najolo. Sai parjolo do iba lao tu passur, martapian, alai sai umpudi mulak. Ni gosgos do na so sigosgoson, bohama asa songon na leleng na maridi on. Pamerengan mampar. Rap sa passur do antong borua dohot baoa disi.\n“Ai dongan ta si Bulha, nga Kapten ateh, hape anggo najolo molo ni ingot, sai dipudi hian do huddul on, ni rippu do dang hasea be bayon. Banggam na sun..–banggam=bodoh ( bahasa hamian, Pakkat), olo muse modom di kalas”\n“Nitta do i lae, ba tabereng ma nuaeng, nga Kapiten” ninna Amani Tolhas, dongan marnonang on.\n“Imadah, hape iba boi dohonon adong do utohutok niba, ni ida ma saonari, nda holan mamutor baut do binoto?” nikku huhut hu dorguk muse, pa opat galas on ma rumar.\n“Na hummebat dope si donganta, Benget, nunga Anggota Dewan ninna di Jakarta ateh, ise tahe manuhuthon bayon tu ahu, Lae do tahe?” ninna amaniRumana, di jopput muse tabbul i.\n“Olo, au do manuhuthon i” nikku\n“Jago ma baea i ateh, hape anggo na jolo parsipsip do. Saonari ibana ma sidok na tutu. Ima tahe nidok jolma na burju tobok” ninna amaniTolhas, paula songon na di piltik gitar.\n“Ai anggo dang burju tobok, boi do Anggota Dewan” nikku\n“Sai laos ma dah, nunga Anggota Dewan, burju muse marhuria, anggo songoni do, boi do tolu periode i, ale ikkon gatti partai” ninna NaiFitri, parlapo. Huroa dipaihut-ihut ibana do pakkataion nami i.\n“Ai so jo tahe Lae amaniPartogi, sian partai dia do dibuat ibana?” ninna amaniTolhas\n“Bah, ai aha sukkunanmu isi, adong mago partaim?” nikku mangalusi\n“On ma ho, sai tor pago do mangalusi, denggan do iba manukkun” ninna amaniTolhas, mekkel dongan na asing mambege alushi\n“Ba, Olo ma, sai hira na uso-uso ho mago ugasan mu, sibaen partai na be do dah” nikku muse.\n“Nanidok rupani, asa binoto do songon dia do partai ni si Benget, dongata na burju tobok i” ninna ibana\n“Ai so pola marpartai mambuat dewan nueng on” nikku\n“Ai dia do ho, peol nai. Haru hepeng pe ikkon gok do tusi, mambuat nomor calon nang malamar tu partai” ninna ibana muse.\n“Ima hebat ni kedan ta on, hubege sude do donganna manolak di Anggota Dewan i, hape holan ibana do na olo manjalo, ai ninna donganna holan ibana do na talup tusi”\n“Bah…, gok ni bual mi…sobur ma tuak mi, Dewan beguahai” ninna amanSakkot\n“Dang porsea ho tu ahu?, anggo dang, boasa dongananmu ahu?” nikku mangalusi.\n“Olo ma dah, adong ninna Anggota Dewan dang adong partai na” ninna amanSakkot muse\n“Sukkun attong denggan, sian dia dalanna asa hupatorang, ro ho tu jabu” nikku muse, huhut serom\n“Ollobolokni, sigodang hata, baen ma nih Dewan Beguahai…nabinoto jala na nialaman, ikkon adong do partaina. Songon iba ma, ala nomor ni sipatu do nomor niba di PartaiSolakku gabe dang monang iba di Dewan, anggo nomor sada nami, monang do” ninna ibana. Huroa hea do amaniTolhas on dohot gabe CALEG, hape ala nomor sipatu–istila tu nomor urut besar di partai– ba talu ma tutu.\n“Na hudok, anggota Dewan Koinonia do kedan ta i di gereja nami” nikku mangalusi.\n“Ah..narittik, nirippu Dewan Perwakilan Rakyat hape Dewan Koinonia do…ollobolokni, baen tuak i parlapo di narittik on” ninna ibana huhut di tarik lagu.\n28 Oktober, 2010 pukul 11:53 am\t Balas\njadi ingat kenangan di Medan beberapa tahun lalu\nbetapa suasana lapo tuak selalu meriah\ndengan diskusi yang selalu hangat


Jesus—Dalan, Hasintongan, dohot Hangoluan | Hangoluan ni Jesus\nJAHA DI BAGASAN HATA Alur Amhara Arab Armenia Aymara Azerbaijani Azerbaijani (Sirilik) Baoule Bassa (Kamerun) Batak (Karo) Batak (Toba) Bikol Bolanda Boulou Bulgar Cebuano Chichewa Chitonga Chitumbuka Chuvash Cibemba Citonga (Malawi) Dangme Denmark Drehu Efik Esti Ewe Farsi Fiji Fon Ga Georgia Guarani Gujarati Gun Heber Hiligaynon Igbo Iloko Indonesia Inggris Isoko Italia Jawa Jepang Jerman Jula Kabiye Katalan Kazak Kazak (Arab) Khmer Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kisonge Kongo Korea Kreol Haiti Kreol Mauritius Kreol Seychelles Kroasia Lingala Lomwe Luganda Luo Luvale Magyar Makau Makedonia Malagasi Malayalam Malta Maya Melayu Moore Myanmar Ndau Ndebele Ndebele (Zimbabwe) Norwegia Nyungwe Oromo Ossetia Otetela Pangasinan Papiamento (Curaçao) Pijin Nigeria Pijin Pulopulo Solomon Polski Portugis Prancis Quechua (Ancash) Quechua (Ayacucho) Quechua (Bolivia) Quechua (Cuzco) Rumania Rundi Rusia Samoa Sango Sena Sepedi Serbia Serbia (Romawi) Shona Silozi Sinhala Sloven Spanyol Sranantongo Suomi Swahili Swahili (Kongo) Swedia Tagalog Tahiti Tajik Tamil Tatar Thai Tigrinya Tok Pisin Tshiluba Tshwa Turki Turkmen Tuvalu Twi Tzotzil Ukraina Umbundu Urdu Uruund Uzbek Vietnam Wallis Waray-Waray Yunani\nDalan, Hasintongan, dohot Hangoluan\nTontu las do rohamuna mambege barita na uli, ndang i? Adong do barita na mansai uli tu hamu dohot tu keluargamuna.\nDibahen do i di Bibel. Martaon-taon naung salpu, dilehon Debata Jahowa do tondi parbadiana tu piga-piga baoa laho manurathon barita na uli i. Di buku on taparsiajari ma barita na uli na sinurat ni si Mateus, si Markus, si Lukas, dohot si Johannes.\nAdong do halak na mandok goar ni buku na opat i, Injil manang Barita na Uli taringot tu Jesus. Dipaboa do di angka buku i, marhite Jesus do Debata paluahon angka jolma. Jala dung gabe Raja Jesus di Harajaon ni Debata, lehononna ma pasu-pasu tu halak na porsea tu ibana.—Markus 10:17, 30; 13:13.\nBOASA POLA INGKON OPAT BUKU?\nRa, sungkun-sungkun do rohamuna, ‘Boasa pola ingkon opat halak na manurat hangoluan ni Jesus dohot na niajarhonna?’\nUmpamana rimangi ma adong sahalak guru na tarbarita. Adong ma opat halak na mangihuthon ibana. Siopat halak i jongjong di humaliang ni guru i. Na parjolo, sijalo pajak, na paduahon dokter, na patoluhon sijala dengke jala ale-ale ni guru i. Na paopathon, i ma sahalak na poso na mamparrohahon sude na masa i. Jala ibana do na umposo sian nasida. Marasing-asing do cara ni nasida paboahon hatorangan taringot tu guru i. Alai sintong do sudena. Jala molo tajaha sude buku na opat i, tadapot ma godang hatorangan na mambahen hita lam tangkas mananda guru i, i ma Jesus.\nSijalo pajak i manurat hatoranganna tu halak Jahudi. Alani i, disurat ibana ma angka hatorangan i mamangke cara na mura diantusi halak Jahudi. Alai ndang sai sarupa na sinurat ni dokter i, tu na sinurat ni sijalo pajak i. Gariada, gumodang do disurat ibana taringot tu Jesus na pamalumhon na marsahit. Dung i, ale-ale ni guru i manurat pangkilalaan dohot parange ni guru i. Jala baoa na poso i, manurathon hatorangan na jempek alai tangkas. Alai na rumingkot sian sudena i, sintong do sude na sinurat ni nasida. Hatorangan ni na opat halak i mangurupi hita lam mananda pangalaho ni Jesus, ulaonna, dohot na niajarhonna.\nSipata adong do na mandok “Barita na uli na sinurat ni si Mateus”, manang “Barita na uli na sinurat ni si Johannes”. Tutu, boi do didok songon i. Alana sudena i marisi “barita na uli taringot tu Jesus Kristus”. (Markus 1:1) Alai sasintongna, sada do barita na uli taringot tu Jesus, i ma na adong di buku na opat i.\nGodang do parsiajar Bibel na mambandingkon hatorangan dohot angka na masa na adong di buku na opat i. Dung i, disusun nasida ma muse na masa i mangihuthon urutanna. Umpamana, songon si Tatian na sian Siria. Ibana mandok, sintong do sude hatorangan na adong di buku na opat i. Jala tarida do na sian Debata angka na sinurat ni apostel i. Di taon 170 M, dibahen ibana ma buku na marisi taringot tu hangoluan ni Jesus mangihuthon urutanna. Digoari do buku i Diatessaron.\nSongon i ma nang di buku Jesus—Dalan, Hasintongan, dohot Hangoluan. Disusun do buku on mangihuthon urutanna. Alai tumangkas do hatorangan na dipaboa di buku on. Alana saonari, nunga lam taantusi be lapatan ni surirang dohot tudosan ni Jesus. Jala nunga taboto lapatan ni hata ni Jesus dohot ulaonna, gabe taboto ma dia na parjolo masa di hangoluan ni Jesus. Asing ni i, penemuan ni angka ahli mangurupi hita mangantusi hatorangan na sinurat ni angka apostel i, dohot na tinuju ni nasida. Tutu, ndang boi tangkas taboto sude urutan ni angka hatorangan di buku na sinurat ni angka apostel i. Alai di buku Jesus—Dalan, Hasintongan, dohot Hangoluan, disusun do angka hatorangan i mangihuthon urutan na boi dapot roha.\nTingki dijaha hamu buku on, rimangi ma aha do laba ni parsiajaran i tu hamu dohot tu keluargamuna. Ingot ma hata ni Jesus tu si Tomas, “Ahu do dalan dohot hasintongan dohot hangoluan. Ndang adong na boi ro tu Ama i molo so marhite ahu.”—Johannes 14:6.\nMarhite buku Jesus—Dalan, Hasintongan, dohot Hangoluan, diurupi ma hita laho mangantusi Jesus do “dalan”. Lapatanna, holan marhite-hite Jesus do hita martangiang tu Jahowa. (Johannes 16:23; Rom 5:8) Jala holan marhite-hite ibana do hita boi marale-ale tu Debata.\nJesus do “hasintongan”. Lapatanna, sintong do sude hata ni Jesus. Jala sintong do sude na niulahonna. Godang do surirang na “saut” marhite-hite ibana. (2 Korint 1:20; Johannes 1:14) Sude surirang i patuduhon, marhite Jesus ma saut sude sangkap ni Debata.—Pangungkapon 19:10.\nJesus do “hangoluan”. Lapatanna, marhite tobusanna boi ma tadapot “hangoluan na saleleng ni lelengna”. (1 Timoteus 6:12, 19; Epesus 1:7; 1 Johannes 1:7) Jala gabe “hangoluan” do ibana di marjuta halak naung mate. Ai paheheonna do nasida asa mangolu saleleng ni lelengna di Paradeiso.—Johannes 5:28, 29.\nIngkon taargai do angka ulaon ni Jesus laho pasauthon sangkap ni Debata. Anggiat ma las rohamuna marsiajar sian Jesus, i ma “dalan dohot hasintongan dohot hangoluan”.\nDipatorang di Bibel boasa Debata manompa tano on, andigan sitaonon on salpu, jala aha do na laho masa tu tano on dohot tu angka jolma na mian disi.


Rumang ni Na Marpolitik – DONALD HAROMUNTHE\nRumang ni Na Marpolitik\nMolo tabege hata “politik”, “parpolitik”, manang “politisi”, jumotjot do ra pittor tubu di rohatta be akka pakkataion suang songoni akka rumang ni hajolmaon na ganup ari mamakke taktik holan asa lam martamba nian na adong di sasahalak parpolitik i lam tu godangna. Jempek hata dohonon, godangan ma i na so denggan. Hape nian sasintongna ikkon mamboan tu hadengganon do politik on, ai hagiotna pe mamboan tu hadengganon tu ganup natorop do (salus publicum).\nAlai, alani godang ni barita manang na masa binereng, olo do sipata niundukkon roha ma na situtu do politik on holan patuduhon hajagoon ni sasahalak mamakke hamaloon, hasangaon ni goar, suang songoni haadongonna, dang parduli mamboan hadengganon tu ganup natorop do manang na holan tu dirina sambing manang holan tu akka familina (on ma na mamboan akka parsoalan, songon na jotjot tabege, i ma korupsi, kolusi, nepotisme) be. Songon na boi rimangrimangatta marhite torsa na jempek on.\nAu sahalak pangula-ula do di hita an. Markopi, sipata marpege, sipata marlasiak. I ma ulaonhu martaon-taon jala na hutorushon do i sian natuatuaku, jala nasida sian ompung sahat ma songon i tu na marsundut-sundut, sahat tu sahala nang sumangot ni akka ompu sinahinan. Alai sahali on, ikkon ma luluon dalan asa unang holan na margulu tano tutu gellenghu si Poltak, anakhu, si jujung baringinhon.\nAlani i, hudok ma tu si Poltak.\n“Ingkon boru na pinillit nami do alaponmu da”.\nAlai, “Daong”, inna ibana.\nHuuduti muse: “Ai boru ni tokke sawit an do na tinodo ni rohanami da. Sotung leas roham”.\n“Molo boti, olo ma au disi”, inna si Poltak.\nDungi ro ma au martandang tu jabu ni amanta tokke sawit i.\n“Martahi nian au asa pangolionnami ma si Poltak tu borum siakkangan i”.\nAlai didok tokke sawit i, “Daong”.\nHuuduti muse: “Ai si Poltak nuaeng nunga gabe Direktur di Kementerian”.\n“Molo boti, nunga denggan i, taparade ma tutu pesta i”.\nDungi laho ma au tu jabu ni Menteri.\n“Baen ma si Poltak gabe Direktur di Kementerian na niuluhonmu nuaeng, bo”.\nAlai didok menteri i, “Daong”.\nHuuduti muse: “Ai si Poltak nuaeng nunga gabe hela ni tokke sawit nampuna marribu-ribu hektar i”.\n“Molo boti, nunga denggan i, annon tahatai ma muse akka parbagianan na boi sibuaton ta sian laemuna na mora i ate”.\nGodangan, songon i ma na masa di na marpolitik on.\nPosted on May 22, 2020 May 23, 2020 Author DonaldCategories TuriturianTags Politik\nPrevious Previous post: Ojo Kesusu\nNext Next post: Boasa Maol Pasohon Na Marisap On


Jambar ni Parrasun – Amani Partogi\nJambar ni Parrasun\nPosted on 4 Januari, 2011 by Hendry Lumban Gaol\nSai dipaingot dongan do amanJamordong on molo ibana protokol diulaon pesta, asa diorui saotik takkaran ni kamput i. Nda songoni do nadibulan na salpu?. Alani pagodang hu didorguk kamput sampur tu kolesom i gabe marpeolan hatana. Dijouhon ibana ma angka tondong na ro.\n“Tulang nami Rajai na ro sian huta Pakkat, dison ma hamu” ninna huhut dipatudu sada taratak manang tarapal di tonga ni alaman. Dipajonjong hasuhuton do opat taratak on, marganjang ma di tonga ni alaman. Dang songon di kota rupani, di gedung dibaen. Molo dihuta, sitohodo ulaon di alaman.\n“Hula-hula nami Rajai sian Sihapodas dison ma hamu amang, nang inanta soripada, na hatop nai bahen hamu asa borhat hita, annon ma padenggan hamu sanggul munai” ninna marulahulak tu hula-hula tankas ni hasuhuton bolon. Horoa nga mangula kamput i, sobinoto tudia nidokna borhat. Dipatudu ma hula-hula on tu taratak partonga dikkan jabu ni hasuhuton.\nSude ma dipanjou i sada-sada.\n“Akka parbegugajjang nang panggadam dison ma nasida” ninna ibana huhut di tudu tu taratak na parpudi. Mekkel sude na natorop, ai nga diboto boha parhata-hata ni amanJamordong. Alai mijur sada-sada ma na hundul di taratik i tu duru. Dang diingani sahat tu na sidung pesta. Bilolangon halak ala didok hundulan ni parbeguganjang.\nSian i, molo nga ditiop sorong ni mik, tor sai adong do dongan huta mandok, soara ni kamput do on manang soara ni amanJamordong?. Ia so i, tor didok dongan muse, unang lupa ho bah manuarahon asa sipahembang hasuhuton amak di donganmu parmabuk nang parbeguganjang.\nNapaduahalihon dah, mambagi jambar ma ibana. Ala gumogo soarana ba sai ibana do sibagi jambar.\nNunga pala disurathon raja parhata, OppuJatikkos– manang ise sijalo jambar di ulaon i. Huroa ala hurang tangkas surat on jala ala naung didongani raru ni kamput-kolesom i bana, marambalangan ma dijaha.\n“Jambar ni pardangdang…” ninna, toho dope disi, ro sahalak inanta mangeahi huhut dipadenggan mandar-mandarna. “Gabe jala horas” ninna mangalusi hut mekkel.\nDijoui ma muse sada-sada, hut gomos dipohul jambar on. Nian datung sadia nanilean i, alai dihalak batak tung mansai arga do i. Olo do marbada alani hambar na saotik i.\n“Jambar ni parrasun….”\nSip dang adong mangalusi.\nDipadua hali muse “Jambar ni parrasom” marsiberengan halak, alai na deba nga mekkel. Disurakkon ma sian pudi, “Jambar ni ise do didok ho amanJamordong, naung tenggen do ho?”\n“Naso dibege hamu do?, na tarsurat i do jahaon dah…Jambar ni Parrasom” ninna dipatolu hali.\nUjungna gear halak, mekkel natorop. Dijonohi OppuJatikkos, na manurat i, dipareso ala nunga gear halak. Hape jambar ni Parasom do, manang jambar ni sitaltal juhut. Istila di parjagalan do i. Parasom, siputtar asom tu gota.\n5 thoughts on “Jambar ni Parrasun”\n5 Januari, 2011 pukul 12:24 am\t Balas\nAi, ho nian sai nageor do. Bohama molo adong jongjong tikki dijouhon, ” Jambar ni parrasun…” Olo ma pittor dihujur jolma na ro ibana. Anyway, good job.\n6 Januari, 2011 pukul 11:53 am\t Balas\nLang…dang makkan be hujur tu amanjatikkos i hahaha..holan di inum kolesom, tamba kebalna\n6 Januari, 2011 pukul 10:04 am\t Balas\nKayaknya seru, biarpun nggak ngerti. Ini tentang apa Bang?\n6 Januari, 2011 pukul 10:42 am\t Balas\nini cerita kehidupan sehari-hari ditanah leluhur bro. Lucu habis, tapi kalau kutuliskan dalam bahasa indo, jadinya tidak lucu.\nbagusnya, kalau ada temannya yang ngerti tulisan ini (org batak_) boleh tanya, pasti bro akan terpingkal…salam\n11 Februari, 2011 pukul 8:50 am\t Balas\nngerima amarjamordongi lae adong jambarni parrasom,sekalian ma jambarni parbegu ganjang,alana digora do sebelum na


Parjamita Sajuta Ruas – Amani Partogi\n← Bulan Tekken Les\nIstilah Komputer, Website, Blog Sian Pakkat →\nParjamita Sajuta Ruas\nPosted on 14 Desember, 2010 by Hendry Lumban Gaol\nTolu bulan na salpu, diarisan ni parsahutaon Saurdot, dipatupa pangojakkonon ni panitia Natal. Ala satolop do sude anggota pamasahon Natal Parsahutaon. Gabe hasomalan siganup taon punguan on patupahon Natal, mamestahon ari hatutubu ni sipaluai.\n“Bah, anggo tu parjamita do nuaeng, au pe mangalului” ninna amanJatikkos. Dung sahat panghataion on tu parjamita. Binoto do rupani na godang dongan ni ibana angka partohonan, nang pe rupani dang na sahalak sintua ibana.\n“Nauli molo songoni, alai dah, unang songon parjamita nataon i, sobinoto dia nidokna, mondohondok ruas i, dang marimpola”\n“Ah, ho nian lae, sai i dope ingoton, ujung taon nama on?” ninna amanJatikkos mangalusi\n“Na pasingothon do dah lae, nga diantusi hamu nuaeng, sahali-sahali do iba mambege hata ni Tuhan i, jei agiat pala di nasahali-sahali i tor hantus begeon” ninna amaniSumuang mangalusi\n“Ai sude do denggan jala marimpola jamita i, manang na ise pe patolhashon” ninna OppuJaringkot\n“Olo ma dah, Amangboru, toho do nanidokmunai, alai molo mellop-ellop do namarjamita i, olo gabe mondohondok iba, songon nataon” ninna mangalusi dipadua hali.\n“Pas do i lae, molo boi nian, parjamita na tarbarita i ontang hamu, datung so adong diboto hamu dah, Tulang” ninna amaniJatolhas tu amanJatikkos. Ia amanJatolhas on, antar godang do hata dison, boi dohonon parpollung tubudu do ibana, ai dipadomu do suhutan sian argani boras rodi argani tano.\n“Olo, Amangboru, nadibulan na salpu nga hea hutariashon tu dongan, topet parjamita nautusan do ibana, ai ditanda hamu do ra i, sian Gareja Las ni roha. Datung so adong hita naso mananda ibana. Mardomu muse apala kedanhu do bayon, molo nga au mangidohon annon, dang tarjuasa i, boi dohonon Parjamita Sajuta Ruas ibana” ninna amanJatikkos.\nDang haru binoto sian dia do parkedanon ni amanJatikkos tu parjamita nanidokna i. Dia do sahalak ruas na habilangan jari-jari tu parmingguan markedanhon sahalak parjamita. Ai dang na binoto pe hajogion ni amanJatikkos on.\n“Boasa didok Parjamita sajuta ruas? na sajuta do godangni ruasna” ninna amanJatolhas\n“Dang habahas hita be i Amangboru, situruk ho innon” ninna amanJatikkos mangalusi hut mengkel\n“Buti, istilah saonari, Parjamita sajuta ruas songon na geok nian, au pe hurang tangkas do mangantusi pandohan on. Ai kedahon dongan magodang hu do, dang arop roha na gabe parjamita bayon. Saonari, manang didia pe nga marjamita ibana, sian desa na ualu ro do manggokhon asa ibana marjamita. Ai sanga hian do kedanhu di partambalan, hape sonari daba nga denggan ngoluna, nasib na i” ninna amanJatikkos muse\n“Sabotulna, diboto hamudo boasa didok Parjamita Sajuta Ruas?” ninna amanJamordong tompu, sa nangkin dang haru dohot manjahuti nonang i\n“Bah, alana gok ruas na”\n“Ima hamu, patigor hu do ahamuna”\n“Jei, aha do, Amangboru?”\n“Adong dope lapatanna na asing?”\n“Nanidokna disi, sahali marjamita ibana ingkon sajuta manang lobi ma jalang-jalangna” ninna amanJamordong\n“Ido hape?” ninna dongan huhut margahargak


Songon dia do Hamu Boi Marsiajar taringot Debata\nJAHA DI BAGASAN HATA Abkhaz Afrikans Albania Amhara Arab Armenia Aukan Azerbaijani Azerbaijani (Sirilik) Bahasa Isyarat Cina Bahasa Isyarat Mozambik Bahasa Isyarat Norwegia Bahasa Isyarat Panama Bahasa Isyarat Paraguay Bahasa Isyarat Peru Bahasa Isyarat Portugis Bahasa Isyarat Rumania Bahasa Isyarat Rusia Bahasa Isyarat Selandia Baru Bahasa Isyarat Spanyol Bahasa Isyarat Swedia Bahasa Isyarat Thai Baoule Bassa (Kamerun) Bassa (Liberia) Batak (Karo) Batak (Simalungun) Batak (Toba) Bikol Blackfoot Bolanda Boulou Carib Cebuano Cheska Chichewa Chitonga Cina Mandarin (Disederhanakan) Cina Mandarin (Tradisional) Denmark Douala Efik Esti Ewe Faroese Farsi Fiji Frafra Futuna (Timur) Ga Garifuna Georgia Greenland Guarani Hata ni na Ngungu di Argentina Hata ni na Ngungu di Austria Hata ni na Ngungu di Cile Hata ni na Ngungu di Kosta Rika Hata ni na ngungu di Bolanda Hata ni na ngungu di Cheska Hata ni na ngungu di Ekuador Hata ni na ngungu di Ghana Hata ni na ngungu di Guatemala Hata ni na ngungu di Indonesia Hata ni na ngungu di Italia Hata ni na ngungu di Japang Hata ni na ngungu di Jerman Hata ni na ngungu di Junani Hata ni na ngungu di Kroat Hata ni na ngungu di Kuba Hata ni na ngungu di Madagaskar Hata ni na ngungu di Magyar Hata ni na ngungu di Meksiko Hata ni na ngungu di pilipina Hata ni na ngungu di suomi Hausa Heber Hiligaynon Hmong (White) Iban Iloko Indonesia Inggris Isoko Italia Jepang Khmer Kinyarwanda Kirghiz Kisi Korea Kreol Haiti Kreol Mauritius Kreol Seychelles Krio Kroasia Kwanyama Lao Latvi Lhukonzo Lituavi Luganda Luo Magyar Malagasi Mam Mapudungun Mare Mbunda Medumba Mizo Nahuatl (Guerrero) Navajo Ndebele (Zimbabwe) Nepali Nias Niue Norwegia Nzema Oromo Ossetia Pijin Pulopulo Solomon Polski Portugis Prancis Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romani (Junani Selatan) Romani (Junani Utara) Rumania Runyankore Rusia Rutoro Sarnami Serbia Serbia (Romawi) Setswana Shona Shuar Sidama Sinhala Slovak Sloven Spanyol Suomi Swahili Swedia Tagalog Tahiti Tatar Thai Tigrinya Tojolabal Tonga Totonac Tsonga Turkmen Tuvalu Twi Tzotzil Ukraina Urdu Urhobo Uzbek Uzbek (Romawi) Venda Wallis Wayuunaiki Wolaita Wolof Xhosa Yoruba Yunani Zande Zapotec (Lachiguiri) Zulu\nHamu boi mandapot parsiajaran taringot Jahowa marhite manjaha Bibel. Na uju i dipillit Debata do pigapiga halak laho manurathon isi ni pingkiranNa. Angka na disuratna i digoari ma Bibel. Saonari hita marsiajar taringot Debata marhite manjaha Bibel. Ala Bibel on marisi hata dohot barita sian Jahowa gabe digoari ma on Hata ni Debata. Hita boi porsea tu na didok ni Bibel ala Jahowa ndang hea margabus. ”Na so tarbahen Debata margabus.” (Heber 6:18) Hata ni Debata marisi hasintongan.—Johannes 17:17.\nBibel sada silehonlehon ni Debata na umarga na dilehon tu hita. On songon sada surat sian ama na parholong tu ianakhonna. Dipaboa Bibel do tu hita taringot janji ni Debata na laho paulionna portibi on gabe sada inganan na mansai sonang—i ma Paradeiso. Bibel pe paboahon tu hita aha naung diulahon Ibana uju i, aha na diulahon Ibana saonari jala aha siulahonnonNa di ari na naeng ro tu angka ianakhonNa na marsihohot. Bibel pe mangurupi hita laho mangadopi angka sitaonon jala mandapot hasonangan ni roha.—2 Timoteus 3:16, 17.\nAngka Sitindangi Ni Jahowa i ma aleale ni Debata; nasida naeng mangurupi hamu asa mangantusi aha na diajarhon ni Bibel. Paboa ma tu nasida molo hamu naeng marsiajar Bibel. Ndang pola digarar nasida. (Mateus 10:8) Asing ni i, hamu boi ro tu parpunguan Kristen. Parpunguan on dipatupa di inganan na digoari Bale Harajaon. Molo ro hamu tu parpunguan Kristen i, lam bagas ma parbinotoan muna taringot Debata.\nBoi do hamu marsiajar taringot Debata sian angka na binahenNa. Songon na didok ni Bibel: ”Ditompa Debata langit dohot tano on.” (1 Musa 1:1) Tingki ditompa Jahowa ”langit” dibahen ma mata ni ari. Sian tompaan on aha ma na taboto taringot Debata? On paboahon tu hita Jahowa i pargogo na so hatudosan. Holan Ibana do na boi mambahen mata ni ari. On patuduhon bisuk ni Jahowa tu hita. Bisuk dihaporluhon mambahen mata ni ari na mohop jala torang alai ndang marnasuda.\nTompaan ni Jahowa patuduhon holongNa tu hita. Pingkiri ma taringot ragam ni angka parbue ni hau na adong di tano on. Jahowa, boi do manompa holan sada ragam ni parbue ni hau—manang ndang ditompa nanggo sada pe. Baliksa, dilehon Jahowa do parbue ni hau na marragam rupana, balgana, warnana, dohot daina. On patuduhon Jahowa ndang holan Debata parholong, alai marbasa ni roha, na burju, jala diparrohahon do hita.—Psalmen 104:24.\nMolo jolma do na manurat Bibel, Boasa didok Bibel Hata ni Debata? Hata ni ise do na disurat di Bibel?\nText Sipilliton unduhan buku digital Hamu Boi Gabe Aleale ni Debata!\nAudio Sipilliton unduhan rekaman soara Hamu Boi Gabe Aleale ni Debata!